Notum sit tam presentibus quam futuris quod ego Orricus, dominus Acrimontis, laude et assensu Roberti patris mei et Johanne uxoris mee, dedi in elemosinam domui Morimundi jure perpetuo possidendam quicquid juris habebam in brolio meo de Roseriis. Dedi quoque eidem domui, per remedio anime mee et omnium antecessorum meorum, quicquid habebam in terra de Essiis, tam cultum quam incultum, excepto stagno. De hac siquidem elemosina et de terris que inter rivum de Loveth et Frasnoy site sunt, quas pater meus et mater mea et ego Morimundensibus fratribus jampridem dederamus in elemosinam, legitimam garentiam contra omnis calumpniatores me promitto portaturum. Et ne hujus rei veritas vacillet in posterum, presentem cartam sigilli mei impressione munire curavi. Testes hujus rei : Theodoricus prior Morimundi et Jacobus monachus ejusdem loci, Johannes miles cognomento Biguerne, Hervinus prepositus Acrimontis. Actum anno incarnationis Domini M° CC° XII°, apud Acrummontem, ante lectum domini.